Author: Kadi Kahem
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	13. jaanuar 2005 nr 2

Eluruumi üürile andmine
(Kalda 3/5-1, Haapsalu)

Juhindudes kohaliku omavalitsuse korralduse seaduse § 6 lõike 3 punktist 2, § 30, § 31, Haapsalu põhimääruse § 4 lõike 1 punktist 3, § 35 lõike 1 punktist 3, § 63, Haapsalu Linnavolikogu 27.06.2003 määrusega nr 18 kinnitatud “Tagastatud eluruumide üürnikele munitsipaaleluruumi andmise ja kolimistoetuse maksmise korrast” ja haldusmenetluse seadusest Haapsalu Linnavalitsus

k o r r a l d a b:

1.	Anda üürile Benita Pudale, Kaarel Pudale  eluruum asukohaga Kalda 3/5-1, 90503 Haapsalu, mis koosneb 2-st toast ja köögist üldpinnaga 40,3 m2 seoses elamu Ferdinand Johann Wiedemanni 22-7, Haapsalu tagastamisega õigusjärgsele omanikule.
2.	Haapsalu Linnavalitsusel (V.Maisalu) sõlmida punktis 1 nimetatud eluruumile tähtajatu üürileping Benita Pudaga.
3.	Haapsalu Linnavalitsusel (V.Maisalu) järgida üürilepingu sõlmimise tähtaegu ja korda tulenevalt Haapsalu Linnavolikogu 27. 06. 2003 määrusega nr 18 kinnitatud “Tagastatud eluruumide üürnikele munitsipaaleluruumi andmise ja kolimistoetuse maksmise korrast” ja teatada punktis 1 nimetatud isikule (B. Pudale), et üürileping eluruumile tuleb sõlmida 30 päeva jooksul käesoleva korralduse teatavakstegemisest.
4.	Käesolev korraldus teha teatavaks Benita Puda’le (Ferdinand Johann Wiedemanni 22-7, 90503, Haapsalu) korralduse koopia saatmisega posti teel tähtkirjaga, linnakeskkonna osakonnale (V.Maisalu) koopia üleandmisega allkirja vastu.
5.	Korraldus avalikustada väljapanekuga linnavalitsuse fuajees.
6.	Korraldus jõustub teatavakstegemisest.
7.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär